《酬漳州张九使君》
唐代·顾况

故人穷越徼，狂生起悲愁。山海万里别，草木十年秋。

鞭马广陵桥，出祖张漳州。促膝堕簪珥，辟幌戛琳球。

短题自兹简，华篇讵能酬。无阶承明庭，高步相追游。

南方荣桂枝，凌冬舍温裘。猿吟郡斋中，龙静檀栾流。

薜鹿莫徭洞，网鱼卢亭洲。心安处处安，处处思遐陬。

作者简介：顾况（生卒年不详），字逋翁，号华阳真逸（一说华阳真隐）。晚年自号悲翁，汉族，唐朝海盐人，（今在浙江海宁境内）人。唐代诗人、画家、鉴赏家。他一生官位不高，曾任著作郎，因作诗嘲讽得罪权贵，贬饶州司户参军。晚年隐居茅山，有《华阳集》行世。